CELEX: 62017TA0185
Language: el
Date: 2019-07-11 00:00:00
Title: Υπόθεση T-185/17: Απόφαση του Γενικού Δικαστηρίου της 11ης Ιουλίου 2019 — PlasticsEurope κατά ECHA (REACH — Κατάρτιση καταλόγου υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 — Εγγραφή της δισφαινόλης A στον εν λόγω κατάλογο ως τοξικής για την αναπαραγωγή ουσίας — Άρθρα 57 και 59 του κανονισμού 1907/2006)

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/20
            
         
      Απόφαση του Γενικού Δικαστηρίου της 11ης Ιουλίου 2019 — PlasticsEurope κατά ECHA
      (Υπόθεση T-185/17) (1)
      
      (REACH - Κατάρτιση καταλόγου υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 - Εγγραφή της δισφαινόλης A στον εν λόγω κατάλογο ως τοξικής για την αναπαραγωγή ουσίας - Άρθρα 57 και 59 του κανονισμού 1907/2006)
      (2019/C 295/25)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: PlasticsEurope (Βρυξέλλες, Βέλγιο) (εκπρόσωποι: R. Cana, É. Mullier και F. Mattioli, δικηγόροι)
      
         Καθού: Ευρωπαϊκός Οργανισμός Χημικών Προϊόντων (ECHA) (εκπρόσωποι: M. Heikkilä, W. Broere και N. Herbatschek)
      
         Παρεμβαίνουσες υπέρ του καθού: Γαλλική Δημοκρατία (εκπρόσωποι: αρχικώς D. Colas, J. Traband και B. Fodda, στη συνέχεια D. Colas, J. Traband και E. de Moustier) και ClientEarth (Λονδίνο, Ηνωμένο Βασίλειο) (εκπρόσωπος: P. Kirch, δικηγόρος)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της αποφάσεως του ECHA της 4ης Ιανουαρίου 2017 (ED/01/2017) με την οποία η δισφαινόλη A περιελήφθη στον κατάλογο υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, σ. 3), του άρθρου 59, παράγραφος 1, του κανονισμού αυτού, με την αιτιολογία ότι η εν λόγω ουσία προσδιορίστηκε ως τοξική για την αναπαραγωγή κατά την έννοια του άρθρου 57, στοιχείο γ', του κανονισμού 1907/2006.
      
         Διατακτικό
      
      
         Το Γενικό Δικαστήριο αποφασίζει:
      
      
                  1)
               
               
                  
                     Απορρίπτει την προσφυγή.
                  
               
            
                  2)
               
               
                  
                     Η PlasticsEurope φέρει, πέραν των δικαστικών εξόδων της, και τα έξοδα του Ευρωπαϊκού Οργανισμού Χημικών Προϊόντων (ECHA) και της ClientEarth.
                  
               
            
                  3)
               
               
                  
                     Η Γαλλική Δημοκρατία φέρει τα δικαστικά έξοδά της.
                  
               
            
         (1)  EE C 161 της 22.5.2017.